Reportaxe publicáu nel númberu de marzu de 2011 d’Atlántica XXI
#000002
El pesimismu de Stallman se basa na realidá. “Nada, nun hai país que puea sirvir d’exemplu”, llamenta alrodiu d’unos Gobiernos que respuenden más a los intereses de determinaos ‘lobbies’ que a llexislar acordies cola realidá y cola “llibertá de los ciudadanos”. “El lobby del negociu cultural ta representáu por persones mui populares que pueden dañar muncho la imaxe de los partíos si los tienen en contra”, apunta Otero.
Esto, que diba dar el preste llegal definitivu a les descargues n’internet, podría dir acompañáu d’un sistema, non ya pa ‘recompensar’ al artista pol fechu de que se comparta la so obra, porque “nun hai razón pa ello”, sinon pa incentivalu a siguir cola so actividá. Pa esto, Stallman nun ve mal imponer un ‘canon’ o tasa pública cuya recaudación se distribuya pente los autores de la obra.
Pero na so propuesta hai una diferencia básica con respecto al modelu español: “¡Abaxo la SGAE!”, brama Stallman sobre una entidá qu’amesta empreses editores y autores, como si tuvieren los mesmos intereses. Pa él, esi ‘canon’ tendría que ser xestionáu dende lo público, d’un mou tresparente. “La pregunta ye, ¿cómo sofitar a los artistes respetando la llibertá de toos? Evidentemente la SGAE nun ye la manera”.
Too esi sistema diba obligar, de xuru, a redimensionar la gran industria cultural global, pero Stallman entiende que non sólo nun diba afectar a les pequeñes empreses, sinon qu’ameyoraría los beneficios a los propios artistes, munches veces “ataos a contratos abusivos”. Asina, Stormy Mondays recuerda que foron seleccionaos gracies a la so presencia n’internet pal festival Woodstock, y en Xera indiquen que compartir les sos grabaciones permíte-yos “tocar en cualquier parte del mundu”.
¿Se puede esperar entós una ‘revolución’ de la industria cultural? Stallman cree que “si los Gobiernos siguen llexislando al dictáu de les grandes empreses globales, ¿quién nos diz que van aparar ehí?”. Dende lluéu, pa el, la llei Sinde nun ye un bon síntoma, anque dimita Alex de la Iglesia.
Pel momentu, esti reportaxe queda espublizáu embaxo llicencia Creative Commons, By-Sa (se puede copiar y redistribuir, citando al autor y espublizándolu nes mesmes condiciones).
#000006